Glami

GLAMI je vyhľadávač módy z internetových obchodov. Firma bola založená v roku 2013 v Česku pod názvom Domodi, v roku 2015 došlo k jej premenovaniu na GLAMI. Na slovenský trh vstúpilo GLAMI v októbri 2016.https://www.mergado.cz/glamisk-vstupuje-na-slovensko-co-by-mely-vedet-e-shopy

Väčšinový podiel vo firme drží investičná skupina Miton. Zakladateľom firmy je Tomáš Hodboď, ktorý predtým spoluzakladal porovnávač cien Heureka, jeden z minulých projektov skupiny Miton.

 Medzinárodná expanzia 
V súčasnosti GLAMI pôsobí na štrnástich trhoch. Po expanzii na Slovensko začalo svoju činnosť v roku 2017 v Rumunsku a Maďarsku.https://www.euro.cz/byznys/vyhledavac-mody-glami-vstoupi-na-madarsky-trh-1376162 V roku 2018 GLAMI kúpilo najväčší vyhľadávač módy v Grécku Ntynomai.gr a tým vstúpilo na grécky trh. Zároveň sa v roku 2018 rozšírilo aj do Turecka a Ruska.https://www.mediaguru.cz/clanky/2018/07/glami-ze-skupiny-miton-vstoupilo-do-dalsich-tri-zemi/ V roku 2019 boli spustené štyri nové trhy - Bulharsko, Chorvátsko, Slovinsko a Brazília.https://www.e15.cz/byznys/startupy/glami-expanduje-do-brazilie-vyhledavani-podle-fotek-se-blizi-idealu-rika-sef-agregatoru-hodbod-1364720 V tomto roku tiež spustili vyhľadávač zameraný výhradne na udržateľnú módu GLAMI.eco.https://www.tasr.sk/ots/ots-glami-spustilo-prvy-vyhladavac/25337-clanok.html

Celkom spolupracuje s viac než tromi tisícami e-shopov a v roku 2019 im sprostredkovalo obrat viac ako 190 miliónov eur.

 Marketing a ocenenia 
GLAMI tiež stojí za projektom Fashion (Re)search, ktorý má za cieľ vytvoriť jeden komplexný zdroj informácií o tuzemskom online obchode s módou.https://openiazoch.zoznam.sk/cl/192307/Prieskum-Za-modu-kupenu-online-sme-vlani-minuli-takmer-milionov-eur

V roku 2019 GLAMI získalo ocenenie Deloitte Technology Fast 50 CE, ktorým sú oceňované najrýchlejšie rastúce technologické spoločnosti v strednej Európe.https://komercne.eu/glami-podla-deloitte-technology-fast-50/ Jednou z technologických inovácií, ktoré boli v roku 2019 implementované bola aj funkcia vyhľadávania podľa obrázkov.https://strategie.hnonline.sk/marketing/2013857-glami-spusta-funkciu-vyhladavania-produktov-podla-obrazka

 Referencie 

Kategória:České webové stránky
Kategória:Internetové podniky
Kategória:Webové služby
Kategória:Podniky v Prahe